
Παρουσίαση βιβλίου

«ΑΝΔΡΕΑΣ ΛΕΝΤΑΚΗΣ

25 χρόνια μετά είναι ακόμη εδώ»

στο Σπίτι της Κύπρου

Την Τρίτη 31 Ιανουαρίου 2023 πραγματοποιήθηκε, στο Σπίτι της Κύπρου με τη συνεργασίας του Ιδρύματος Πολιτισμού & Εκπαίδευσης «Ανδρέας Λεντάκης», η παρουσίαση του βιβλίου της Έφης Σαβουλίδου-Λεντάκη, «ΑΝΔΡΕΑΣ ΛΕΝΤΑΚΗΣ. 25 χρόνια μετά είναι ακόμη εδώ».

Ο Ανδρέας Λεντάκης ήταν ένας γνήσιος αγωνιστής της Δημοκρατίας και των πολιτικών δικαιωμάτων, με δράση και όραμα για την αναβάθμιση της Παιδείας και του Πολιτισμού στην Ελλάδα, που είχε πλήρη συνείδηση ότι σπάνια αναγνωρίζεται η ανιδιοτελής προσφορά των πολιτικών.

Χαιρετισμό στην εκδήλωση απηύθυναν ο κ. Κυριάκος Κενεβέζος, Πρέσβης Κυπριακής Δημοκρατίας και ο κ. Γιάννης Καραϊτιανός, Πρόεδρος Συλλόγου Απανταχού Καρπαθίων.

Για το βιβλίο και την πολυσχιδή δημιουργική σκέψη και το σημαντικό πολυδιάστατο έργο του Ανδρέα Λεντάκη μίλησαν, η κ. Σοφία Βούλτεψη, Υφυπουργός Μετανάστευσης και Ασύλου, Βουλευτής B3 Noτίου Τομέα, ο κ. Αντώνης Μακρυδημήτρης, Ομ. Καθηγητής Εθνικού και Καποδιστριακού Πανεπιστημίου Αθηνών και ο κ. Γιάννης Πανούσης, Ομ. Καθηγητής Εθνικού και Καποδιστριακού Πανεπιστημίου Αθηνών. 

Συμμετείχε, με μουσικά περάσματα, η βιολονίστρια, Κορυφαία Συμφωνικής Ορχήστρας ΕΡΤ, κ. Βίλμα Ζιόγκα. 
Την εκδήλωση συντόνισε ο δημοσιογράφος, κ. Γιώργος Πιέρρος. 

Η παρουσίαση ολοκληρώθηκε με την αντιφώνηση της συγγραφέως.
Σύνδεσμος παρακολούθησης: https://diavlos.grnet.gr/room/1607?eventid=13606

